Shaanxi

Shaanxi (陕西 txinera sinplifikatuz), Txinako Herri Errepublikako probintzia baten izena da. Probintziak 205.800 kilometro koadroko azalera dauka eta 2004ko erroldaren arabera 37.050.000 biztanle bizi ziren bertan.

 Inguru naturala eta kokapena 
Shaanxi probintziaren mugakideak honakoak dira: Barne Mongolia lurralde autonomoa iparraldean, Shanxi probintzia ekialdean, Henan probintzia hego-ekialdean, Chongqing udaltasuna, Hubei probintzia eta Sichuan probintzia hegoaldean, eta Gansu probintzia mendebaldean.

Probintziako hiriburua Xi'an hiria da.

 Geografia 
Shaanxik duen iparraldetik hegoalderako hedadura handiak, klima ezberdinen agertzea posible egiten du. Iparraldean, Barne Mongoliako mugan, basamortua dago, erdialdean Loess goi-lautada, hegoaldean eta ekialdetik mendebalderako norabidean Qin mendiak, eta Qin mendietatikhegoaldera klima azpitropikaleko basoak.

Probintziako iparraldean hotz handia egiten du neguan eta beroa neguan, neguak eta udaberriak nahiko lehorrak izaten dira. Zenbat eta hegoalderago, ugariagoak izaten dira prezipitazioak, Asia hego-ekialdeko montzoiarekin batera maiatzetik urrira bitartean. Urteko batez-besteko tenperatura 9 eta 16 gradu artekoa da, -11 eta 3,5 gradu artean urtarrilean, eta 21 eta 28 gradu artean uztailean.

Shaanxi probintziako gunerik jendetsuena hegoaldean dago, probintziako hiriburu den Xi'an hiriaren inguruan. Iparraldeko klima hotzagoak baldintzatu egiten du bertako biztanleen bizimodua eta hori dela eta, hiri handiak urriak dira bertan.

 Etniak 
Shaanxiko biztanleri gehiena Han etniakoa da. Hui etniako kideak, probintziaren ipar-mendebaldean bizi dira Ningxiatik gertu.

 Banaketa administratiboa 
 Mapa # Izena Txinera sinplifikatuz Pinyineraz Mota200x350px1Xi'an西安市Xī'ān ShìAzpiprobintzia mailako hiria2Ankang安康市Ānkāng ShìPrefektura mailako hiria3Baoji宝鸡市Bǎojī ShìPrefektura mailako hiria4Hanzhong汉中市Hànzhōng ShìPrefektura mailako hiria5Shangluo商洛市Shāngluò ShìPrefektura mailako hiria6Tongchuan铜川市Tóngchuān ShìPrefektura mailako hiria7Weinan渭南市Wèinán ShìPrefektura mailako hiria8Xianyang咸阳市Xiányáng ShìPrefektura mailako hiria9Yan'an延安市Yán'ān ShìPrefektura mailako hiria10Yulin榆林市Yúlín ShìPrefektura mailako hiria

 Politika 
Shaanxi probintziako gobernadorea Yuan Chunqing da. Txinako Alderdi Komunistak probintzian duen ordezkaria Zhao Leji da.

 Garraioa 
 Aireportuak 
 Kokapen Hiria NAZE NAGE Aireportuaren izena SHAANXI   Ankang ZLAK AKA Ankang Aireportua Hanzhong ZLHZ HZG Hanzhong Aireportua Xi'an ZLXY XIY Xi'an Xianyang Nazioarteko Aireportua Yan'an ZLYA ENY Yan'an Aireportua Yulin ZLYL UYN Yulin Aireportua

 Kanpo estekak 

  Shaanxiko gobernuaren webgunea.

Kategoria:Txinako probintziak
Kategoria:Shaanxi